豬

豬是蜀種哺乳動物。豬分家養共野生兩種。一般來講豬就是指家養其豬，野生其豬號𡅏野豬。

豬是現代社會最主要其肉類食品之一。
告法
年暝兜刣其豬，號「年豬」。
文化
豬也是十二生肖之一，對應其地支是亥，前首是犬，後首是鼠。
宗教
信伊斯蘭教‎共猶太教其儂儥使食豬肉，伊各儂見覺豬肉野垃渣。
平話
福州話裡勢野稠使「豬」來罵儂。比如講罵儂歞號𡅏「歞豬」，罵儂歞或者無見着世面其儂號𡅏「溪豬」。

「年豬」會使掏去罵年暝兜下過後其儂。

熟語
一豬豬二刣豬：豬豬，是汽車喇叭其聲音，指代車。舊底儂認爲有車開其、刣豬其都盡本事。
食豬母料叫豬囝聲：諷刺㑚食儥做其儂。豬囝聲，比喻議論其聲惹儂討厭。

參考資料

分類:哺乳動物